                                                                                        
         Anexa nr. 2
                                                                                

la Hotărârea nr. _______/2021      
GHIDUL SOLICITANTULUI

pentru elaborarea şi prezentarea propunerii de proiect în cadrul 
„Programului  de colaborare cu  organizaţii  neguvernamentale care 

desfăşoară activităţi de asistenţă socială, la nivelul judeţului  Covasna, 
în anul 2021”
1. Autoritatea finanţatoare : 
Consiliul Judeţean Covasna prin Direcţia Generală de Asistenţă Socială şi Protecţia Copilului Covasna, instituţie publică de interes judeţean, înfiinţată prin Hotărârea nr. 124/2004 a Consiliului Judeţean Covasna, în subordinea acestuia, cu sediul în Sf. Gheorghe, Str. Presei Nr.8/A, judeţul Covasna, cod poştal 520064.

2. Denumirea programului:
Program  de colaborare cu  organizaţii  neguvernamentale  care desfăşoară activităţi de asistenţă socială în judeţul  Covasna în anul 2021.
3. Scopul programului:
Scopul programului este sprijinirea funcționării serviciilor sociale dezvoltate de ONG-uri pe teritoriul județului Covasna în domeniul protecției copilului, persoanelor cu dizabilități precum și persoanelor vârstnice.
4. Activităţi finanţate:
Consiliul Judeţean Covasna prin Direcţia Generală de Asistenţă Socială şi Protecţia Copilului Covasna acordă finanţări nerambursabile pe bază de selecţie de proiecte pentru ONG-uri care prestează servicii sociale în domeniul protecţiei şi promovării drepturilor copiilor, persoanelor cu dizabilități, respectiv în domeniul asistenţei persoanelor vârstnice, în cadrul următoarelor tipuri de servicii:
· Centre de zi pentru copii;
· Centre de zi pentru persoane cu dizabilități;
· Servicii sociale complexe acordate în comunitate pentru copiii și familii cu risc social/defavorizați;
· Îngrijire socio-medicală la domiciliu;
5. Beneficiarii  programului :

Persoane juridice fără scop patrimonial – asociaţii sau fundaţii acreditate ca furnizori de servicii sociale, care desfăşoară activităţi pe teritoriul judeţului Covasna în domeniul protecţiei şi promovării drepturilor copilului, a persoanelor cu dizabilități și  a persoanelor vârstnice.
Beneficiarii serviciilor sunt:

· Copiii aflaţi în risc de a fi abandonaţi de părinţi, copiii aflaţi în risc de a fi instituţionalizaţi, copiii neglijaţi;
· Copiii și familii cu risc social/defavorizați
· Persoane cu dizabilități, aflaţi în situaţia de risc de excluziune socială, care nu se pot autogospodări şi autoîngriji singuri; 
· Persoane vârstnice în nevoie, dependente sau semidependente.
6. Bugetul programului :

Pe baza Hotărârii nr. ___/2021 a Consiliului Judeţean Covasna privind aprobarea bugetului propriu al județului Covasna și al instituțiilor publice de interes județean pe anul 2021, s-a aprobat alocarea din  buget a sumei de 1.000.000 lei, la subcapitolul 68.02.06 -  art. 59.11 - Asociaţii şi fundaţii, destinată „Programului  de colaborare cu  organizaţii  neguvernamentale  care desfăşoară activităţi de asistenţă socială, la nivelul judeţului  Covasna, în anul 2021”. 
7. Finanţarea  proiectelor:

Finanţarea proiectelor este asigurată de către Consiliul Judeţean Covasna prin Direcţia Generală de Asistenţă Socială şi Protecţia Copilului Covasna, din bugetul direcţiei, aprobat de Consiliului Judeţean Covasna pentru anul 2021, urmând ca solicitantul să participe cu un aport în bani și natură, cel puţin 20% din valoarea finanţării nerambursabile primite. 
Finanţarea proiectelor se va realiza pe baza contractului de finanţare nerambursabilă încheiat între Beneficiar şi Direcţia Generală de Asistenţă Socială şi Protecţia Copilului Covasna, (conform anexei nr. 4), în 2 exemplare, din care un exemplar rămâne la beneficiar şi un exemplar la DGASPC Covasna.
Finanţarea proiectului se face în tranşe lunare/trimestriale, în raport cu faza de execuţie a proiectului, în baza documentelor justificative.
Cheltuieli eligibile: 
Următoarele categorii de cheltuieli sunt eligibile în cadrul programului propriu al Direcţiei Generale de Asistenţă Socială şi Protecţia Copilului Covasna, privind acordarea de finanţări nerambursabile pe baza prevederilor Legii nr. 350/2005, cu modificările şi completările ulterioare:
Cheltuieli de personal pentru personalul necesar desfăşurării activităţiilor prevăzute în proiect;
Cheltuieli cu bunuri si servicii, din care:
· Cheltuieli cu hrana - asigurarea hranei zilnice a beneficiarilor se decontează  în conformitate cu prevederile Hotărârii Guvernului nr. 904/2014 privind stabilirea limitelor minime  de cheltuieli aferente drepturilor prevăzute de art. 129 alin. (1) din Legea nr. 272/2004 privind protecţia şi promovarea drepturilor copilului;

· Cheltuieli privind asigurarea materialelor consumabile, cum ar fi igienico-sanitare, de curăţenie, furnituri de birou, rechizite şi alte materiale consumabile,  
· Cheltuieli cu utilităţile - apă, canal, salubritate, încălzit, iluminat;   
· Cheltuieli de transport - cheltuieli privind transportul pentru copii şi adulţi (bonuri de benzină, bilete de călătorie);  transportul se va realiza pe cât posibil cu mijloace ieftine de transport, la clasa a II-a, în cazul efectuării transportului cu autoturism proprietate personală se pot deconta 7,5 litri combustibil la 100 de km ; 
· Cheltuieli cu materiale sanitare- pansamente, materiale pentru sterilizare, mănuşi de cauciuc, etc;
· Cheltuieli cu materiale didactice: cărţi, publicaţii, jocuri educative, etc,
Decontarea şi alocarea sumei:
Direcţia Generală de Asistenţă Socială şi Protecţia Copilului Covasna va efectua plata către asociaţiile/fundaţiile, selectate în cadrul procedurii de selecţie publică de proiecte, prin virament în contul bancar al acesteia,  în tranşe lunare/trimestriale, în baza documentelor justificative de decontare.
8. Cerinţe minime de calificare solicitate de instituţia finanţatoare şi documentele care urmează să fie prezentate de solicitant pentru îndeplinirea cerinţelor respective

Pot participa la procedura de selecţie de proiecte asociaţiile sau fundaţiile cu activitate în domeniul social al protecţiei şi promovării drepturilor copiilor, persoanelor cu dizabilități şi în domeniulul asistenţei persoanelor vârstnice, precum și al îngrijirii socio-medicale la domiciliu care îşi desfăşoară activitatea în raza administrativ-teritorială a judeţului Covasna. Solicitanţii trebuie să fie acreditaţi de către Comisia de acreditare a furnizorilor serviciilor sociale și au obținut liceță provizorie/de funcționare pentru serviciile pentru care solicită finanţare.
Cerinţe minime de calificare

· să prezinte copia statutului în care este înscrisă activitatea în domeniul social;
· să prezinte copia certificatului de acreditare ca furnizor de servicii, respectiv licenței provizorie/de funcționare pentru serviciile pentru care solicită finanțare;

· să prezinte raportul de activitate pentru anul anterior, cu excepţia asociaţiilor, organizaţiilor nou-înfiinţate;

· să facă dovada depunerii în termenele prevăzute de lege a situaţiei financiare pe anul anterior la organele fiscale competente, cu excepţia asociaţiilor, organizaţiilor nou-înfiinţate;

· să nu se afle în litigiu cu instituţia finanţatoare.
Documentele care urmează să fie prezentate de solicitant pentru îndeplinirea cerinţelor:

a) cererea de finanţare nerambursabilă;

b) copia bilanţului contabil pe anul 2020, ştampilat de Direcţia Generală a Finanţelor Publice;

c) copii după actul constitutiv, statutul şi actele adiţionale, după caz;

d) copia certificatului de acreditare și a licenței provizorie/de funcționare;

e) raport privind activitatea solicitantului în anul precedent;

f) copie după certificatul de înregistrare fiscală;

g) certificat de atestare fiscală din care să rezulte că şi-a îndeplinit obligaţiile de plată exigibile a impozitelor şi taxelor către stat, precum şi contribuţiile pentru asigurările sociale de stat;
h) certificat de atestare fiscală privind impozitele şi taxele  locale;

i) declaraţia pe propria răspundere care să dovedească încadrarea în următoarele prevederi:

(1) Pentru aceeaşi activitate nonprofit un beneficiar nu poate contracta decât o singură finanţare nerambursabilă de la aceeaşi instituţie  finanţatoare în decursul unui an fiscal.

(2) În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la aceeaşi instituţie  finanţatoare, nivelul finanţării nu poate depăşi o treime din totalul fondurilor publice alocate pentru programele aprobate în bugetul instituţiei finanţatoare respective.


j) alte documente relevante privind activitatea asociaţiei/organizaţiei neguvernamentale fără scop lucrativ, după caz.

9. Procedura de publicitate a programului 
Anunţul de participare la „Programului  de colaborare cu  organizaţii  neguvernamentale  care desfăşoară activităţi de asistenţă socială în judeţul  Covasna în anul 2021”, se va publica  în Monitorul Oficial al României, Partea a VI-a, în două cotidiene  locale şi pe site-ul Direcţiei Generale de Asistenţă Socială şi Protecţia Copilului Covasna.  
Consiliul Judeţean Covasna prin Direcţia Generală de Asistenţă Socială şi Protecţia Copilului Covasna  are obligaţia de a stabili şi de a include în anunţul de participare data limită pentru depunerea propunerilor. 
Consiliul Judeţean Covasna prin Direcţia Generală de Asistenţă Socială şi Protecţia Copilului Covasna are dreptul de a prelungi termenul de depunere a propunerilor de proiect, cu condiţia comunicării în scris a noii date limită de depunere a propunerilor de proiect, cu cel puţin 6 zile înainte de expirarea termenului iniţial, către toţi solicitanţii care au primit,  un exemplar al documentaţiei pentru elaborarea şi prezentarea proiectului. 

10. Instrucţiuni privind modul de elaborare şi de prezentare a propunerii de proiect

Solicitantul are obligaţia de a elabora propunerea de proiect, în conformitate cu prevederile Ghidului solicitantului.

Propunerea de proiect trebuie să aibă caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta. Bugetul rămâne ferm pe toată durata de îndeplinire a contractului de finanţare nerambursabilă.

Solicitantul are obligaţia de a exprima preţul în lei în propunerea de proiect.

Solicitantul are obligaţia de a prezenta documentele cerute de instituţia finanţatoare, pentru a permite verificarea de către aceasta a capacităţilor sale.

Instituţia finanţatoare are obligaţia de a respecta caracterul confidenţial al informaţiilor prezentate de către solicitanţi în scopul verificării îndeplinirii cerinţelor de calificare.

Dreptul de a solicita clarificări privind Ghidul solicitantului

Orice solicitant care a obţinut, în condiţiile prezentei legi, un exemplar al documentaţiei pentru elaborarea şi prezentarea propunerii de proiect are dreptul de a solicita şi de a primi clarificări din partea instituţiei  finanţatoare.

Instituţia finanţatoare are obligaţia de a transmite răspuns la orice solicitare de clarificări, dar numai la acele solicitări primite cu cel puţin 6 zile înainte de data limită pentru depunerea propunerilor de proiect.

Instituţia finanţatoare are obligaţia de a transmite răspunsul la solicitările de clarificări cu cel puţin 4 zile înainte de data limită pentru depunerea propunerilor de proiect.

Instituţia finanţatoare are dreptul de a completa din proprie iniţiativă, în vederea clarificării, documentaţia pentru elaborarea şi prezentarea ofertei şi este obligată să comunice în scris tuturor solicitanţilor orice astfel de completare. Transmiterea comunicării trebuie să respecte intervalul de timp prevăzut la alineatul precedent.

11. Informaţii privind criteriile aplicate pentru atribuirea contractului de finanţare nerambursabilă

Procedura de selecţie a proiectelor

Anterior procedurii de selecţie şi evaluare membrii comisiei de evaluare şi selectare sunt obligaţi să depună declaraţie de imparţialitate conform legii.

Cererile de finanţare primite vor fi examinate de către Comisia de evaluare/selectare, stabilită de Preşedintele Consiliului Judeţean Covasna din care vor face parte 2 membrii propuşi de Directorul general al Direcţiei Generale de Asistenţă Socială şi Protecţia Copilului Covasna şi un membru din partea Consiliului Judeţean Covasna, care răspunde pentru îndeplinirea condiţiilor de eligibilitate.

Nu sunt eligibile:

· proiectele ale cărui beneficiar nu şi-a îndeplinit obligaţiile de plată exigibile a impozitelor şi taxelor către stat, precum şi contribuţiile pentru asigurările sociale de stat;
· proiectele ale cărui beneficiar nu şi-a îndeplinit obligaţiile de plată exigibile a impozitelor şi taxelor locale;
· furnizează informaţii false în documentele prezentate;

· a comis o gravă greşeală în materie profesională sau nu şi-a îndeplinit obligaţiile asumate printr-un alt contract de finanţare nerambursabilă, în măsura în care instituţia finanţatoare poate aduce ca dovadă mijloace probante în acest sens;

· face obiectul unei proceduri de dizolvare sau de lichidare ori se află deja în stare de dizolvare sau de lichidare, în conformitate cu prevederile legale în vigoare;

· nu prezintă declaraţiile pe propria răspundere menţionate la punctul 8, litera „i” din prezentul Ghid;
· cererile incomplete sau completate în mod necorespunzător;

· cererile sosite după termenul limită de depunere;
· cererile ce au ca obiect activităţi nerelevante pentru  activităţile  programului;

· proiectele care nu corespund cu scopurile şi activităţile  declarate în programul lansat;
· nu este acreditat ca furnizor de servicii, respectiv nu deține licență provizorie/de funcționare pentru serviciile pentru care solicită finanțare;
· cererile care nu sunt semnate şi ştampilate în original;

Biroul de monitorizare, relaţii publice, coordonarea activităţii administraţiei publice locale, ONG-uri, incluziune socială, relaţii cu publicul, registratură  din cadrul Direcţiei Generale de Asistenţă Socială şi Protecţia Copilului Covasna, verifică în prealabil îndeplinirea criteriilor de eligibilitate şi conformitate administrativă şi va face propuneri corespunzătoare comisiei de evaluare şi selecţie.
Criterii de evaluare
	Secţiune
	Punctaj

	1. Relevanţa
	10

	1.1 Cât de relevantă este propunerea pentru nevoile specifice ale beneficiarilor  programului, din  comunitatea locală  respectivă a judeţului Covasna ? 
	3

	1.2 Cât de relevantă este propunerea pentru nevoile grupului ţinta?
	2

	1.3 Cât de relevantă este propunerea privind scopul programului şi activităţile finanţate?
	4

	1.4 Cât de coerente, necesare şi practice sunt activităţile propuse?
	1

	2. Metodologie
	5

	2.1 Cât de coerent clar şi realist este conţinutul proiectului? (justificarea proiectului în raport cu strategia pe 2014-2020  a DGASPC Covasna)
	3

	2.2 În ce măsură proiectul conţine obiective clare, realizabile şi rezultate verificabile în mod obiectiv?
	2

	3. Buget şi eficacitatea costurilor
	5

	3.1 În ce măsura bugetul este clar, realist şi detaliat, în ce măsură sunt necesare cheltuielile propuse pentru implementarea proiectului?
	5

	4. Rezultatul/impactul scontat
	5

	4.1 Ce rezultate concrete se vor realiza? Cu ce impact?
	5

	Punctaj maxim
	25


Notă: Nu poate fi luat în considerare (pentru a fi finanţat) un proiect care nu a întrunit un minim de 12 puncte.
Numărul de participanţi la procedura de selecţie de proiecte nu este limitat.

Comisia de evaluare şi selecţie va proceda la analiza şi evaluarea proiectelor şi va întocmi un Proces Verbal, în care va arăta situaţia evaluării şi selectării proiectelor, cele care vor fi selectate şi cele respinse de la finanţare, cu motivaţiile de rigoare.
Încheierea contractului
În vederea asigurării transparenţei Consiliul Judeţean Covasna prin Direcţia Generală de Asistenţă Socială şi Protecţia Copilului Covasna va da publicităţii lista proiectelor selectate şi va comunica în termen de 7 zile beneficiarului rezultatul selecţiei, în vederea prezentării acestuia la contractare.
Contractul se încheie între Direcţia Generală de Asistenţă Socială şi Protecţia Copilului Covasna  şi asociaţia/fundaţia,  căreia i s-a selecţionat proiectul.

Direcţia Generală de Asistenţă Socială şi Protecţia Copilului Covasna va publica pe site-ul direcției www.protectiasocialacv.ro  un anunţ de atribuire a contractului de finanţare nerambursabilă, nu mai târziu de 30 de zile de la data încheierii contractului.    
Dacă în termen de 30 de zile de la data comunicării rezultatului selecţiei solicitantul nu se prezintă pentru încheierea contractului de cofinanţare se consideră că finanţarea nu a fost acceptată, iar proiectele în cauză se elimină de la finanţare.
Soluţionarea contestaţiilor

Persoana care se consideră vătămată într-un drept al său ori într-un interes legitim printr-un act al instituţiei contractante, cu încălcarea dispoziţiilor legale, are dreptul de a contesta actul respectiv pe cale administrativ-jurisdicţională sau în justiţie.

Despăgubirile se solicită numai prin acţiune în justiţie, în conformitate cu dispoziţiile legii contenciosului-administrativ.

Obiectul contestaţiei poate fi, după caz, anularea actului, obligarea instituţiei contractante de a emite un act, obligarea instituţiei  contractante de a lua orice alte măsuri necesare pentru remedierea actelor ce afectează procedura de atribuire.

